| **Når jeg leser …** | **da betyr det …** |
| --- | --- |
| Elektronisk | Noe som er av elektronikk, består av flere elektriske deler |
| Konkurrere, å | Noen som kjemper mot hverandre for å vinne noe |
| Konsoll, en | Forkortelse for spillkonsoll, som er en elektronisk spillmaskin som kan kobles til TV eller dataskjerm |
| Forkortelse, en | Noe som er blitt gjort kortere |
| Kommentere, å  | Gjengi, referere eller fortelle noe som skjer muntlig eller skriftlig, ofte via høyttaler på stadion eller på TV |
| Idrett, en | Aktivitet for å bedre den psykiske og fysiske helsen, ofte ved å drive mosjon |
| Utøver, en | Person som driver med idrett, yrke eller kunst |
| Sponsor, en | En person eller organisasjon som støtter noen med penger, som oftest |
| Reklame, en | Betalt innhold som vises for at folk skal få lyst til å kjøpe noe eller skape interesse rundt noe |
| Organisere, å | Å ordne noe til å bli best mulig, koordinere, sette ting i system  |
| Såpass | Så mye eller mer av noe, mer enn forventet |
| Stadion, et | En idrettsbane med plass til publikum rundt  |
| Struktur, en | Oppbygging eller sammenheng mellom de ulike tingene i noe |
| Balansere, å | Holde balansen, klare å holde på med flere ting samtidig uten at noe hindrer for det andre |
| Påvirke, å | Bidra til at noen endrer mening, får en mening, gjør noe eller noe annet enn det som var tenkt selv |
| Skeptisk  | Tvilende til noe |

554 – Lever av å spille spill - Her er de på jobb

 Klar Tale nr. 42 / 2021

**Greit å vite:** E-sport er forkortelsen av elektronisk sport. Men som oftest blir sporten kalt for «gaming», som er det engelske ordet. Det er en sport der folk konkurrerer i dataspill på datamaskin eller konsoll. Altså at de spiller dataspill ved å bruke elektronisk utstyr, Stadig flere begynner med e-sport. Ingen annen idrett i verden vokser raskere enn e-sport. I dag kan profesjonelle turneringer følges av flere millioner mennesker i hele verden. I flere land vises e-sport på nasjonale TV-kanaler. Også i Norge.

De profesjonelle kampene i e-sport kommenteres av kommentatorer. De aller flinkeste spillerne kan bli profesjonelle. Da kan de tjene penger på å spille dataspill. De får det som jobb og lever av pengene de tjener på det. De profesjonelle utøverne spiller ofte for et lag. De beste lagene får penger av sponsorer som sponser dem. Da må laget gjerne reklamere for sponsoren med logoen på drakten som de bruker i konkurranser. Slik er det også i annen idrett.

At e-sport i dag regnes som en sport, er ganske nytt. Folk har vært uenige i om idrett kan være noe mer enn konkurranse der utøverne bruker kroppen sin. Det er ikke mye bevegelse av kroppen i e-sport. Argumentet for at det er en sport er at det organiseres som mer fysiske idretter.

Kilder: snl.no

# Spørsmål:

# 1: Hva er e-sport en forkortelse for? Og hva er e-sport?

# Svar:

#

# 2: Hvorfor er noen foreldre bekymret for at barna spiller mye dataspill?

# Svar:

# 3: Hvorfor støtter foreldrene til Magnus Myhrhaug Kristiansen at han spiller e-sport?

# Svar:

# 4: Hvor mange mennesker i verden så på e-sport i 2020?

# Svar:

# 5: Hvor mye trener Magnus Myhrvang Kristiansen på å spille?

# Svar:

# 6: Hvorfor har folk vært uenige i om e-sport kan regnes som en idrett?

# Svar:

#

# 7: Når startet folk å drive med e-sport? Svar:

8: Hva skjedde i Sør-Korea på 2000-tallet?

Svar:

**Oppgave: Sett ordene på rett sted i teksten**

litt

spill

begynte

de

var

spesielt

i

første

spillerne

andre

E-sportens historie

På 1970-tallet \_ \_ \_ \_ \_ \_ \_ folk å konkurrere i spill på spillautomater. Da prøvde \_ \_ \_ \_ \_ \_ \_ \_ \_ å ta ny rekord på automaten. Noen ganger \_ \_ \_ det turneringer. Da var det mulig å vinne \_ \_ \_ \_ penger. Men det var da internett kom på 1990-tallet at e-sport begynte å være noe vi kan kjenne igjen i dag.

Etterhvert ble det arrangert turneringer der \_ \_ beste spillerne kunne konkurrere mot hverandre. For \_ \_ \_ \_ \_ \_ gang kunne spillere vinne ganske mye penger som premie. De mest populære spillene var skytespill. Men utover på 2000-tallet ble strategispillet StarCraft mest populært. \_ \_ \_ \_ \_ \_ \_ \_ populært ble det i Sør-Korea. Landet var tidlig ute med å lage egne kanaler på TV som viste e-sport.

StarCraft 2 kom \_ 2010. Da ble e-sport enda mer populært i Europa og Nord-Amerika. Først da ble e-sport så populært som i Sør-Korea også i \_ \_ \_ \_ \_ land. Siden da har andre \_ \_ \_ \_ \_ blitt mer populære enn StarCraft.

Kilder: snl.no

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/innlogging>

Du finner også artikkelen på klartale.no. Se etter merket «Ukens oppgave».

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.